**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Návrh zákona o finančnej podpore detí a rodín  |
| **Predkladateľ (a spolupredkladateľ)** |
| minister práce, sociálnych vecí a rodiny Slovenskej republiky |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[ ]  Transpozícia práva EÚ |
|  |
| **Termín začiatku a ukončenia PPK** |  |
| **Predpokladaný termín predloženia na MPK\*** |  |
| **Predpokladaný termín predloženia na Rokovanie vlády SR\*** |  |
|  |
| 1. **Definovanie problému**
 |
| Počas trvania tehotenstva dochádza k zvýšeným výdavkom žien spojených s tehotenstvom (so stravou, ošatením, zdravotnou starostlivosťou a pod.), ktoré v súčasnom sociálnom systéme Slovenskej republiky nie sú priamo hradené. Návrh zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov; návrh zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a návrh zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov sa predkladajú za účelom kompenzovania týchto výdavkov. Návrh zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších sa predkladá za účelom podpory výchovy k stravovacím návykom dieťaťa. Predmetný návrh zákona taktiež komplexne reaguje na výzvy, ktorým čelia rodiny v rôznych aspektoch svojho fungovania a zavádza dotácie na podporu plnenia funkcií rodiny.  |
| 1. **Ciele a výsledný stav**
 |
| Cieľom predloženého návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov je zaviesť tehotenské ako nový druh nemocenskej dávky na účely finančne pomôcť ženám počas obdobia tehotenstva so zvýšenými nákladmi/výdavkami spojenými s  tehotenstvom (so stravou, ošatením, zdravotnou starostlivosťou a pod.). Návrh zákona sa bude vzťahovať aj na príslušníčky tzv. ozbrojených zložiek, ktoré spadajú pod osobitný systém sociálneho zabezpečenia. Vzhľadom na fakt, že na priznanie tehotenského ako druhu nemocenskej dávky nevzniká nárok všetkým tehotným študentkám stredných a vysokých škôl, cieľom predloženého návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a návrhu zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov je zaviesť tehotenské štipendium, ktoré poskytuje stredná, resp. vysoká škola z prostriedkov štátneho rozpočtu a ktorého účel je identický ako účel tehotenského. Cieľom druhej časti návrhu (Návrh zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v z. n. p.) je zadresniť systém poskytovania predmetných dotácií. Poskytovanie dotácií na deti z domácností, ktorým sa poskytuje pomoc v hmotnej núdzi alebo ktorých príjem je najviac vo výške životného minima ostane zachované, vzhľadom na potrebu podpory skupín obyvateľstva, ktoré sú najviac ohrozené chudobou a sociálnym vylúčením. Zároveň sa navrhuje zvýšiť dotáciu na podporu výchovy k stravovacím návykom dieťaťa tak, aby pokryl najvyššie finančné pásmo na nákup potravín v ZŠ na druhom stupni vyučovania, ktoré je vo výške 1,30 € za jeden obed. Predmetný návrh zákona si ďalej dáva za cieľ podporu funkcií rodiny v rôznych aspektoch, akými sú napríklad preventívne programy a ďalšie projekty zamerané na stabilitu rodinných vzťahov, rozvoj rodičovských kompetencií, predchádzanie negatívnym javom v rodine a i. |
| 1. **Dotknuté subjekty**
 |
| Poistenkyne počas tehotenstva, tehotné študentky stredných a vysokých škôl a domácnosti, v ktorých žijú; úrady práce, sociálnych vecí a rodiny; miestna samospráva; materské školy; základné školy; domácnosti s deťmi, ktoré navštevujú materskú školu/ základnú školu; rodiny; občianske združenia a neziskové organizácie, ktorých činnosť sa zameriava na podporu funkcií rodiny. |
| 1. **Alternatívne riešenia**
 |
| Alternatívne sa zvažovalo o vyplatení tehotenského ako štátnej sociálnej dávky. V prípade iných aspektov, na ktoré sa vzťahuje tento materiál neboli, vzhľadom na stanovené ciele, zvažované zásadne odlišné riešenia. |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [ ]  Áno | [x]  Nie |
|  |
| 1. **Transpozícia práva EÚ**
 |
|  |
|  |
| 1. **Preskúmanie účelnosti\*\***
 |
|  |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* nepovinné |
|  |
| 1. **Vplyvy navrhovaného materiálu**
 |
| **Vplyvy na rozpočet verejnej správy** |[x]  **Pozitívne** |[ ]  **Žiadne** |[x]  **Negatívne** |
|  z toho rozpočtovo zabezpečené vplyvy |[ ]  Áno |[ ]  Nie |[x]  Čiastočne |
| **Vplyvy na podnikateľské prostredie** |[ ]  **Pozitívne** |[x]  **Žiadne** |[ ]  **Negatívne** |
|  z toho vplyvy na MSP |[ ]  Pozitívne |[x]  Žiadne |[ ]  Negatívne |
| **Sociálne vplyvy** |[x]  **Pozitívne** |[ ]  **Žiadne** |[x]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na informatizáciu** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[ ]  **Pozitívne** |[x]  **Žiadne** |[ ]  **Negatívne** |
|  **vplyvy na procesy služieb vo verejnej správe** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na manželstvo, rodičovstvo a rodinu** |[x]  **Pozitívne** |[ ]  **Žiadne** |[ ]  **Negatívne** |

|  |
| --- |
| 1. **Poznámky**
 |
|  |
| 1. **Kontakt na spracovateľa**
 |
|  |
| 1. **Zdroje**
 |
| Sociálna poisťovňa: údaje o vyplácaných materských Sociálnou poisťovňou na individuálnej a agregátnej báze; makroekonomická prognóza IFP z júna 2020; administratívne zdroje z informačného systému Ústredia práce, sociálnych vecí a rodiny a MPSVR SR (RSD) MIS |
| 1. **Stanovisko Komisie pre posudzovanie vybraných vplyvov z PPK**
 |
| V prípade predloženého návrhu zákona Stála pracovná komisia Legislatívnej rady vlády Slovenskej republiky na posudzovanie vybraných vplyvov pri Ministerstve hospodárstva Slovenskej republiky  udelila výnimku z uplatňovania postupu podľa Jednotnej metodiky na posudzovanie vybraných vplyvov (predbežné pripomienkové konanie, záverečné posúdenie vybraných vplyvov) podľa bodu 2.6. tejto metodiky. |